CELEX: 62012CN0079
Language: et
Date: 2012-02-14 00:00:00
Title: Kohtuasi C-79/12: Eelotsusetaotlus, mille on esitanud Curtea de Apel Alba Iulia (Rumeenia) 14. veebruaril 2012 — SC Mora IPR SRL versus Direcția Generală a Finanțelor Publice Sibiu, Direcția Județeană pentru Accize și Operațiuni Vamale Sibiu

28.4.2012   
            
            
               ET
            
            
               Euroopa Liidu Teataja
            
            
               C 126/6
            
         Eelotsusetaotlus, mille on esitanud Curtea de Apel Alba Iulia (Rumeenia) 14. veebruaril 2012 — SC Mora IPR SRL versus Direcția Generală a Finanțelor Publice Sibiu, Direcția Județeană pentru Accize și Operațiuni Vamale Sibiu
   (Kohtuasi C-79/12)
   2012/C 126/11
   Kohtumenetluse keel: rumeenia
   
      Eelotsusetaotluse esitanud kohus
   
   Curtea de Apel Alba Iulia
   
      Põhikohtuasja pooled
   
   
      Apellatsioonkaebuse esitaja: SC Mora IPR SRL
   
      Vastustajad: Direcția Generală a Finanțelor Publice Sibiu, Direcția Județeană pentru Accize și Operațiuni Vamale Sibiu
   
      Eelotsuse küsimused
   
   
               1.
            
            
               Kas direktiivi 2006/112/EÜ (1) artiklit 211 tuleb tõlgendada nii, et see keelab sätestada peale tollile impordikäibemaksu tasumise kohustusest vabastatud maksukohustuslaste suhtes kehtiva nõude, mis puudutab käibedeklaratsiooni kantavaid andmeid, lisatingimust (tasumise edasilükkamist puudutava sertifikaadi hankimine teatud aja vältel vastavalt majandus- ja rahandusministri määruses sätestatud tingimustele)?
            
         
               2.
            
            
               Kas Euroopa Liidu toimimise lepingu artikli 26 lõiget 2, artikleid 28 ja 30 ning artikli 107 lõiget 1 tuleb tõlgendada nii, et need keelavad sellised korduvad seadusandlikud sekkumised, nagu need, mis tehti 28. märtsi 2007. aasta erakorralise määruse nr 22 punktides 1 ja 2 või 4. oktoobri 2007. aasta erakorralise määruse nr 106 punktis 69, millega muudeti maksuseadustiku artikli 157 lõike 4 sätteid nii, et samas olukorras (sest nende valduses on Euroopa Liiduga ühinemise eelsest ajast pärit ajutiselt imporditud kaup) olevatest käibemaksukohustuslastest lubatakse ainult teatud käibemaksukohustuslastel (kes on kauba importinud või keda käsitatakse nii, et nad on kauba importinud pärast 15. aprilli 2007 ning kes on saanud sertifikaadi maksustamise edasilükkamise kohta) käibemaks tollis tasumata jätta?
            
         
      (1)  Nõukogu 28. novembri 2006. aasta direktiiv 2006/112/EÜ, mis käsitleb ühist käibemaksusüsteemi (ELT L 347, lk 1).